ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රය
2013 මැයි මස 31 වන දින
II වන කොටස
අතිරේකය
(2013.06.03 දින නිකුත් කරන ලදී.)

විසිඑක්වන ආණ්ඩුක්‍රම ව්‍යවස්ථා සංශෝධනය
(පෞද්ගලික මන්ත්‍රීවරයකුගේ පනත් කෙටුම්පතකි.)
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාව
සංශෝධනය කිරීම සඳහා වූ පනත් කෙටුම්පතකි.

ගම්පහ දිස්ත්‍රික් පාර්ලිමේන්තු මන්ත්‍රී ගරු (පූජ්‍ය) අතුරලියේ රතන හිමි විසින්
පාර්ලිමේන්තුවේ දී ඉදිරිපත් කිරීම පිණිසයි.

නීතිය බලපෑමේ ප්‍රකාශය
2 වන වගන්තිය : මේ වගන්තිය මගින් මෙහි මින්මතු ප්‍රධාන ප්‍රඥප්තිය යනුවෙන් සඳුන්වනු ලබන
වන අධිකාරය වන වැන්දඹු සහ අනත්දරු විශ්‍රාම වැටුප් අරමුදල් ආඥාපනතේ 13 වන වගන්තිය
සංශෝධනය කරන අතර සංශෝධිත පරිදි එකී වගන්තියේ නීතියේ බලපෑම වන්නේ, නියමිත දින
හෝ ඊට පසු රාජ්‍ය සේවයට ඇතුළත් වූ සහ (1) වන උපවගන්තිය යටතේ විශ්‍රාම යාමකට හෝ ඉවත්
කිරීමකට පෙරාතුව වසර දහයක සේවා කාලයක් සම්පූර්ණ කොට ඇති රජයේ නිලධරයකු ඉහතකී
වගන්තියේ (1) වන උපවගන්තිය යටතේ වූ ප්‍රතිලාභවලට සුදුසුකම් ලැබීමට සැලැස්වීම වන්නේ ය.

3 වන වගන්තිය : මේ වගන්තිය මගින් ප්‍රධාන ප්‍රඥප්තියේ 2 වන වගන්තියට ඉක්බිතිවම 27අ සහ
27ආ අලුත් වගන්ති ඇතුළත් කිරීම මගින් ප්‍රධාන ප්‍රඥප්තිය සංශෝධන කරන අතර එකී වගන්තිවල
නීතියේ බලපෑම පහත දැක්වෙන පරිදිවේ එනම්—

(අ) 27අ වගන්තිය මගින්—
(අ) හදිසි නීති නියෝග යටතේ වරදක් සංයුක්ත කරනු ලබන ක්‍රියාවල ප්‍රතිඵලයක් වශයෙන්
විශ්‍රාම යාමේ වයසට පෙර මිය යන රාජ්‍ය නිලධාරීන්ගේ වැන්දඹුවන්ට සහ දරුවන්ට
එකී නිලධරයා මිය ගිය දින සිට, ඔහුගේ විශ්‍රාමයාමේ දින දක්වා, ඔහු එසේ මිය ගිය
දිනවන විට ලැබූ විටුපට සමාන විශ්‍රාම වැටුපක් ලැබීමටත්, එකී විශ්‍රාම යාමේ දිනයෙන්
පසු මේ පනතේ විධිවිධාන අනුව ගණනය කරනු ලබන විශ්‍රාම වැටුපක් ලැබූමටත්
හිමිකම සලසනු ලැබේ.

(2) හදිසි නීති නියෝග යටතේ වරදක් සංයුක්ත කරනු ලබන ක්‍රියාවල ප්‍රතිඵලයක් වශයෙන්
සේවයේ නියුක්තව සිටිය දී මිය යන රජයේ සේවයේ අනියම් සේවකයකුගේ වැන්දඹුවට
හා දරුවන්ට එකී තැනැත්තා මිය ගිය දින සිට ඔහු එසේ මිය ගිය දින වන විට ලබමින්
සිටි ගෙවීමට සමාන ගෙවීමක්, ඔහු ජීවත්වූයේ නම් ඔහුට වයස අවුරුදු පනස් පහ
එළඹෙන දින දක්වා ලැබීමටත්, වයස අවුරුදු පනස්පහ ඉක්ම වූ පසු, මේ පනතේ විධි
විධානවලට අනුව ගණනය කරනු ලබන විශ්‍රාම වැටුපක් ලැබීමටත් හිමිකම් සලසනු
ලැබේ.

(ආ) 27ආ අලුත් වගන්තිය මගින් විශ්‍රාම වැටුප් සංග්‍රහයේ ට උපලේඛනයේ නිශ්චිතව
දැක්වෙන නිලධරයකුගේ වැන්දඹුවට එකී නිලධරයාගේ මරණින් පසු ඔහු විශ්‍රාම
යාමේ දී ලබන ලද වැටුප මත ගණනය කරනු ලබන විශ්‍රාම වැටුපක් ලැබීමට විධිවිධාන
සලසනු ලබයි.

4 වන වගන්තිය : මේ වගන්තිය මගින් ප්‍රධාන ප්‍රඥප්තියේ 29 වන වගන්තිය සංශෝධනය කරන
ලබන අතර සංශෝධිත පරිදි එකී වගන්තියේ නීතිය බලපෑම වන්නේ වයස අවුරුදු 26 ට අඩු ගැහැණු
අනත් දරුවකුට ඇයගේ පියාගේ මරණින් පසු, ඇය විවාහක ස්ත්‍රීයක වූව ද විශ්‍රාම වැටුපක් ලැබීමට
හිමිකම සැලසීම වේ.

5 වන වගන්තිය : මේ වගන්තිය මගින් ප්‍රධාන ප්‍රඥප්තියේ 34 වන වගන්තිය පරිච්ඡින්න කොට
අලුත් වගන්තියක් ඇතුළත් කිරීමෙන් ප්‍රධාන ප්‍රඥප්තිය සංශෝධනය කරන අතර, අලුත් වගන්තියේ
නීතියේ බලපෑම වන්නේ සිවකීය ස්වාමිපුරුෂයාගේ අවෑමෙන් පසු විශ්‍රාම වැටපක් ලබමින් සිටින
වැන්දඹුවක නැවත විවාහ වූ විටක එකී විශ්‍රාම වැටුපෙන් භාගයක් ලැබීමටත්, යම් හෙයකින් එකී
නැවත විවාහක අවලංගු වූ විටකදී වුව ද, එහි කොටසක් නොවන ලෙසටත් එකී දෙවන විවාහය නිසා
ඇයට අහිමි වූ කොටස පළමු විවාහයේ දරුවන්ට ලැබීමටත් විධිවිධාන සැලසීම වේ.

6 වන වගන්තිය : මේ වගන්තිය මගින් ප්‍රධාන ප්‍රඥප්තියේ 43 වන වගන්තියට අලුත් උපවගන්තියක්
එකතු කරන අතර එකී අලුත් උපවගන්තියේ නීතියේ බලපෑම වන්නේ විශ්‍රාම ගැනීමේ නියමිත දින
සිට පෙර ධුරය අහෝසි කිරීම මත රජයේ සේවයෙන් විශ්‍රාම ගනු ලබන සහ අරමුදලට දායක මුදල්
ගෙවීම නතර කරනු ලැබූ රජයේ නිලධරයකුහට විශ්‍රාමයාමේ දිනයෙන් පසු ඔහු විසින් ඇතුළත් වන
විවාහයක් සම්බන්ධයෙන් දායක මුදල් ගෙවීම ආරම්භ කිරීමට සැලසීම වේ.

7 වන වගන්තිය : මේ වගන්තිය මගින් ප්‍රධාන ප්‍රඥප්තියේ 51අ වන වගන්තිය පරිච්ඡින්න කොට
ඒ වෙනුවට අලුත් වගන්තියක් ආදේශ කිරීමෙන් ප්‍රධාන ප්‍රඥප්තිය සංශෝධනය කරන අතර,
සංශෝධනයේ නීතියේ බලපෑම වන්නේ, නියමිත දින හෝ ඊට පසු දායකයකු වන රජයේ නලධරයකු
වසර දහයක් හෝ ඊට වැඩි කාලයක් සේවය සම්පූර්ණ කිරීමෙන් පසු විශ්‍රාම වැටුපකට හිමිකම
නොලබා රජයේ සේවය හැර ගිය විටක, ඔහුගේ මරණින් පසු ඔහු විසින් අරමුදලට ගෙවන ලද දායක
මුදල් මත පදනම් වූ විශ්‍රාම වැටුපකට ඔහුගේ වැන්දඹුව සහ දරුවන්ට හිමිකම ලබාදීම වේ.

8 වන වගන්තිය : මේ වගන්තිය මගින්
(අ)අරමුදලේ දායකයකු වූ රජයේ නිලධරයකු මේ පනතේ 27අ වගන්තියේ () වන
උපවගන්තියේ නිශ්චිතව සඳහන් අවස්ථානුගත හේතුමත මේ පනත ක්‍රියාත්මක වන දිනයට පෙර
මියගිය විටක ඔහුගේ වැන්දඹුව හා දරුවන්ට එකී (1) වන උපවගන්තියේ විධිවිධාන අදාළ වීමට
සලසනු ලබයි සහ

(ආ)රජයේ සේවයේ තාවකාලික හෝ අනියම් සේවකයකු ලෙස ධුර දරමින් සිට
සේවයේ සිටියදීම, මේ පනතේ 27අ වගන්තියේ (3) වන උපවගන්තියේ නිශ්චිතව සඳහන් අවස්ථානුගත
හේතුමත, මේ පනත ක්‍රියාත්මක වන දිනයට පෙර මියගිය විටක, ඔහුගේ වැන්දඹුවට හා දරුවන්ට
එකී (3) වන උපවගන්තියේ විධිවිධාන අදාළ වීමට සලසනු ලබයි.

9 වන වගන්තිය : මේ වගන්තිය මේ පනතේ 8 වන වගන්තියේ කරන ලද සංශෝධනයට
ආනුශංගික වේ.

10 වන වගන්තිය : මේ වගන්තිය මගින් මේ පනතේ 5, 6 සහ 7 වන වගන්තිවල විධිවිධාන
අතීතයට බලපෑමට සලසනු ලබන්නේ ය.

විසිඑක්වන ආණ්ඩුක්‍රම ව්‍යවස්ථා සංශෝධනය
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම
ව්‍යවස්ථාව සංශෝධනය කිරීම සඳහා වූ පනතකි.

ශ්‍රී ලාංකික ජනතාවගේ ස්වෛරීභාවයට පිටු පා ශ්‍රී ලංකාවේ
ජනාධිපති සහ ඉන්දියානු අගමැති අතර 1987 දී අත්සන් තැබුණු
ඉන්දු - ලංකා ගිවිසුමෙන් ඇති කළ අනිසි බලපෑම මත ඊනියා
දහතුන්වන ආණ්ඩුක්‍රම ව්‍යවස්ථා සංශෝධනය නීතිගත කළ
හෙයින් ද;

ශ්‍රී ලංකා ප්‍රජාතාන්ත්‍රික සමාජවාදී ජනරජයේ ශ්‍රේෂ්ඨාධිකරණයේ
විනිසුරුවරුන් නවදෙනකුගෙන් යුත් විනිසුරු මඩුල්ලෙන් සිව්දෙනකු
පමණක් දහතුන් වන ආණ්ඩුක්‍රම ව්‍යවස්ථා සංශෝධන පනත්
කෙටුම්පත ජනතාව විසින් ජනමත විචාරණයක දී අනුමත කිරීම
අවශ්‍ය නොවන බවට තීන්දු කර තිබිය දී එම විනිසුරු මඩුල්ලේ
විනිසුරුවරුන් පස්දෙනකු එම පනත් කෙටුම්පත හෝ එම පනත්
කෙටුම්පතේ යම් විධිවිධානයකින් ආණ්ඩුක්‍රම ව්‍යවස්ථාව උල්ලංඝණය
වන බැවින් ජනමත විචාරණයක දී මහජනතාව විසින් අනුමත කිරීම
අවශ්‍ය බව තීන්දු කළ හෙයින් ද;

යම් පනත් කෙටුම්පතක් හෝ එහි විධිවිධානයක් නීතිගත වීම
සඳහා ජනමත විචාරණයක දී මහජනතාව විසින් අනුමත කිරීම
අවශ්‍ය බව ශ්‍රේෂ්ඨාධිකරණය විසින් තීන්දු කර ඇති විට ආණ්ඩුක්‍රම
ව්‍යවස්ථාවේ 80(2) වගන්තිය ප්‍රකාරව එකී පනත් කෙටුම්පත හෝ
එකී විධිවිධාන නීතිගත වන්නේ එසේ ජනමත විචාරණයක දී
 මහජනතාව විසින් අනුමත කළ බවට ජනාධිපතිවරයා විසින් සහතික
කරනු ලැබූ විට පමණක් වන හෙයින් ද;

එකී ශ්‍රේෂ්ඨාධිකරණ විනිසුරු මඩුල්ලේ බහුතරය විසින් එකී පනත්
කෙටුම්පත හෝ එහි විධිවිධාන එකක් හෝ ගණනාවක් ජනමත
විචාරණයක දී මහජනතාව විසින් අනුමත කළ යුතු බවට තීන්දු කළ
 බැවින් එම පනත් කෙටුම්පත නීතියක් බවට පත් වන්නේ ආණ්ඩුක්‍රම
ව්‍යවස්ථාවේ 80(2) ව්‍යවස්ථාව ප්‍රකාරව ජනමත විචාරණයක දී
මහජනතාව විසින් අනුමත කළොත් පමණක් වන බැවින් එකී පනත්
කෙටුම්පත යථා පරිදි සම්මත කළ බවට ආණ්ඩුක්‍රම ව්‍යවස්ථාවේ
79 සහ 80(1) ව්‍යවස්ථා ප්‍රකාරව කථානායකවරයා විසින් දෙන ලද
ඊනියා සහතිකය අවලංගු සහ ව්‍යවස්ථා විරෝධි වන හෙයින් ද;
යම් පනත් කෙටුම්පතක් හෝ එහි විධිවිධානයක් නීතිගත වීම
සඳහා ජනමත විචාරණයක දී මහජනතාව විසින් අනුමත කිරීම
අවශ්‍ය බව ශ්‍රේෂ්ඨාධිකරණය විසින් තීන්දු කර ඇති විට
නීත්‍යානුකූලව ගත හැකි එකම ක්‍රියා මාර්ගය ආණ්ඩුක්‍රම ව්‍යවස්ථාවේ
80(2) වගන්තිය ප්‍රකාරව කටයුතු කිරීම පමණක් වුවත්
ශ්‍රේෂ්ඨාධිකරණයේ තීන්දුවකින් තොරව එකී පනත් කෙටුම්පතේ
154උ(2)(ආ) සහ 154උ(3)(ආ) ව්‍යවස්ථාවන්ට පාර්ලිමේන්තුවේ දී කළ
ඊනියා සංශෝධනය ව්‍යවස්ථා විරෝධි සහ නීති විරෝධි වන
හෙයින් ද;

උතුරු සහ නැගෙනහිර පළාත් එක් ජනවාර්ගික හෝ භාෂාමය
ජන කොටසක නිජබිම බවට බෙදුම්වාදී බලවේග කරන වැරදි
සහගත සහ අසත්‍ය ප්‍රකාශය මත පදනම්ව උතුරු සහ නැගෙනහිර
පළාත් සඳහා එක් පළාත් සභාවකින් යුත් තනි පරිපාලන ඒකකයක්
බවට පත් කිරීමට එවකට සිටි ජනාධිපතිවරයා විසින් ඉන්දු - ලංකා
 ගිවිසුමෙන් ලබා දුන් නීති විරෝධි පොරොන්දුව ප්‍රකාරව දහතුන්
වන සංශෝධනයේ හඳුන්වා දුන් 154අ(3) වගන්තියෙන් යාබද පළාත්
දෙකකට හෝ තුනකට එක් පළාත් සභාවකින් යුත් තනි පරිපාලන
ඒකකයක් බවට පත්වීමට අවශ්‍ය විධිවිධාන සලසා ඇති හෙයින් ද;
ආණ්ඩුවේ බලය බෙදීමෙන් සහ ජනාධිපතිවරයාගේ විධායක බලය
 සහ පාර්ලිමේන්තුවේ ව්‍යවස්ථාදායක බලය භාවිතා කිරීම සීමා
කිරීමෙන් පාර්ලිමේන්තුවේ . ව්‍යවස්ථාදායක බලය සහ
ජනාධිපතිවරයාගේ විධායක බලය අත්හැරීමක් දහතුන් වන
සංශෝධනයෙන් සිදුකර ඇති හෙයින් ද;

මෙතෙක් ශ්‍රී ලංකාණ්ඩුව විසින් භාවිතා කළ නීතිය සහ සාමය
පවත්වා ගැනීම ද ඇතුළු පොලිස් බලතල දහතුන් වන සංශෝධනය
මගින් පළාත් සභාවන්ට පැවරීම ජාතික ආරක්ෂාවට බරපතල
තර්ජනයක් වන්නේ මක් නිසා ද යත්;

(අ) පළාත් ප්‍රධාන ඇමතිවරයාගේ පාලනය යටතට පළාත්
පොලිස් හමුදාවේ ප්‍රධානියා පත්වන අතර එමගින් එකී
හමුදාවේ පොලිස් නිලධාරීන් ද එම පළාත තුළ ක්‍රියාත්මක
ජාතික පොලිස් ඒකක ද එකී ප්‍රධාන ඇමතිවරයාගේ
පාලනය සහ විධානය යටතට පත් වේ. (නවවන
උපලේඛණයේ පළමු පරිශිෂ්ටයේ 11 කරුණ බලන්න). ඒ
තුළින් පොලිස්පතිවරයා සහ ශ්‍රී ලංකාණ්ඩුව විසින් එම
පොලිස් හමුදාව මත යොදන අධිකාරී බලය ඉවත් කර
ඇත.

(ආ) ආණ්ඩුක්‍රම ව්‍යවස්ථාවේ නවවන උපලේඛණයේ පළමු
පරිශිෂ්ටයේ උපලේඛණයේ දැක්වෙන වැරදි හැර සියලුම
වැරදි වැලැක්වීම, අනාවරණය කර ගැනීම සහ ඒ පිළිබඳ
විමර්ශනය කිරීම සම්බන්ධයෙන් ද අපරාධ නඩු විධාන
සංග්‍රහ පනත ප්‍රකාර නීතිපතිවරයාගේ බලතලවලට යටත්ව
ඒ වැරදි පිළිබඳ අදාළ අධිකරණවල නඩු පැවරීම
සම්බන්ධයෙන් ද එකී කරුණු සම්බන්ධයෙන් නීති පැනවීමට
ද වෙනත් පළාතක පොලිස් නිලධාරියකු එම පළාතට
ඇතුළුවීම වැළැක්වීමට ද (නවවන උපලේඛණයේ දෙවන
ලැයිස්තුවේ දෙවැනි කරුණේ (ඔ) උපඡේදය බලන්න)
දහතුන් වන සංශෝධනයෙන් පළාත් සභාවන්ට වගකීම
පැවරෙන බැවින් ජනරජයේ නීතිය සහ සාමය පවත්වා
ගැනීම සහ ජාතික ආරක්ෂාව අනතුරට හෙලා ඇත.

(ඇ) ආණුඩුක්‍රම ව්‍යවස්ථාවේ නවවන උපලේඛණයේ පළමු
පරිශිෂ්ටයේ දැක්වෙන උපලේඛණයේ 12:1 කරුණ සමග
කියවිය යුතු 11:1 කරුණ අනුව ජාතික පොලිස් හමුදාවේ
නිලධාරියකු පළාතක් තුල තමන්ට පැවරුණු සීමිත වගකීම
ඉටු කිරීමේ දී වුවද නිල ඇඳුම් ඇඳ සිටීම සීමා කර
සාමාන්‍ය ඇඳුමෙන් සැරසීමට දහතුන් වන ආණ්ඩුක්‍රම
ව්‍යවස්ථා සංශෝධනයෙන් නියම කර ඇත.

දහතුන්වන ආණ්ඩුක්‍රම ව්‍යවස්ථා සංශෝධනය ඉන්දියානු ව්‍යවස්ථා
ව්‍යුහය පදනම් කරගෙන ඇති නමුත් යම් පළාතක් ජනරජයට එරෙහිව
 කටයුතු කරන අවස්ථාවේ දී ශ්‍රී ලංකා ආණ්ඩුවට ඊට මැදිහත් වීමට
බලතල ලබා දී නොමැති අතර ඉන්දියානු ව්‍යවස්ථාවේ 256 සහ 257
වගන්තිවලින් එවැනි ප්‍රතිපාදන ප්‍රමාණවත් අයුරින් ඇතුළත් කර
ඇති හෙයින් ද;

ආණ්ඩුක්‍රම ව්‍යවස්ථාවේ 154ඒ සහ 154ඔ ව්‍යවස්ථාවන්ට අනුව
පළාත් විසින් විධායක බලතල භාවිතා කළ යුතු ආකාරය පිළිබඳ
විධාන දීමට මධ්‍යම ආණ්ඩුවට ඇති බලය අත්‍යාවශ්‍ය සැපයුම් සහ
සේවා පවත්වා ගෙන යෑමට තර්ජනයක් එල්ල වී තිබීම හෝ යුද්ධයක්
හෝ විදේශ ආක්‍රමණයක් හෝ සන්නද්ධ කැරැල්ලක් හේතුවෙන්
විසිඑක්වන ආණ්ඩුක්‍රම ව්‍යවස්ථව සංශෝධනය
ශ්‍රී ලංකාවේ ආරක්ෂාවට තර්ජනයක් එල්ල වී තිබීම යන අවස්ථාවන්ට
සීමා කර ඇති නමුත් ඉන්දියානු ව්‍යවස්ථාවේ එවැනි සීමාවන් දක්වා
නොමැති හෙයින් ද;

දහතුන් වන ආණ්ඩුක්‍රම ව්‍යවස්ථා සංශෝධනය විසින් ශ්‍රී ලංකා
ආණ්ඩුව දුර්වල කරමින් පළාත් සභා ශක්තිමත් කර එමගින් රාජ්‍යයේ
ඒකීය ලක්ෂණය, ශ්‍රී ලංකාවේ දේශපූර්ණත්වය සහ එහි ජනතාවගේ
ස්වෛරීභාවය විනාශ කරන හෙයින් ද;

ශ්‍රී ලංකාව නිදහස්, ස්වෛරී, ස්වාධීන සහ ඒකීය රාජ්‍යයක් වන
අතර, ශ්‍රී ලංකාවේ නිදහස් බව, ස්වෛරීත්වය, ස්වාධීනත්වය සහ
දේශපූර්ණත්වය රැක ගැනීම රජයේ වගකීම වන නමුත් දහතුන් වන
ආණ්ඩුක්‍රම ව්‍යවස්ථා සංශෝධනය ශ්‍රී ලංකාවේ එකී නිදහස් බව,
ස්වෛරීත්වය, ස්වාධීනත්වය සහ දේශපූර්ණත්වයට තර්ජනයක් වන
හෙයින් ද;

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
 මෙසේ පනවනු ලැබේ:—
1. මෙම පනත විසිඑක්වන ආණ්ඩුක්‍රම ව්‍යවස්ථා සංශෝධනය
යනුවෙන් හඳුන්වනු ලැබේ.

2. මින් මතුවට ආණ්ඩුක්‍රම ව්‍යවස්ථාව ලෙස හඳුන්වා ඇති ශ්‍රී
ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම
ව්‍යවස්ථාවේ—

(අ) 154අ සිට 154ඩ දක්වා වූ ව්‍යවස්ථා අඩංගු XVIIඅ
පරිච්ඡේදය
(ආ) 155(3අ) අනුව්‍යවස්ථාව
(ඇ) නවවන උපලේඛණය
පරිච්ඡින්න කිරීමෙන් ආණ්ඩුක්‍රම ව්‍යවස්ථාව මෙයින් සංශෝධනය
කරනු ලබන්නේ ය.

3. ආණ්ඩුක්‍රම ව්‍යවස්ථාවේ 170 වන ව්‍යවස්ථාවේ “ලිඛිත නීතිය”
යන්නෙහි අර්ථ කථනයේ “පළාත් සභාවක් විසින් සාදන ලද ප්‍රඥප්ති
හෝ කවර වූ හෝ නීතියක් යටතේ” යන වචන වෙනුවට “කවර වූ
හෝ නීතියක් යටතේ” යන වචන ආදේශ කිරීමෙන් ඒ ව්‍යවස්ථාව
මෙයින් සංශෝධනය කරනු ලැබේ.

4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.